पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में गाइडलाइन का अनुपालन नहीं करने वालों से अब नालंदा पुलिस सख्ती से निपटेगी । एसपी हरि प्रसाथ एस ने पुलिस लाइन में आयोजित क्राइम मीटिंग के दौरान उक्त बातें कही। उन्होंने कहा कि वर्तमान परिवेश में सरकार ने जो के गाइडलाइंस जारी किए हैं उसका पालन कराने के लिए पुलिस तत्पर है। शुरुआती दौर में कुछ जगहों से लॉकडाउन उल्लंघन की शिकायतें मिली थी । वैसे लोगों को चिन्हित कर पुलिस कार्रवाई कर रही है । उन्होंने कहा कि सभी पुलिस पदाधिकारियों को कोविड-19 गाइडलाइन का अनुपालन कराने का सख्त निर्देश दिया गया है । उन्होंने कहा कि जो भी गाइडलाइन का उल्लंघन करते पकड़े जाएंगे। उन पर आपदा अधिनियम के तहत सख्त कार्रवाई की जाएगी। उन्होंने लोगों से सरकार द्वारा जारी गाइडलाइंस का पूरी तरह से पालन करने की अपील करते हुए कहा कि कोरोना के इस वैश्विक महामारी में खुद सुरक्षित रहेंगे तभी अपने परिवार को भी सुरक्षित रख सकेंगे। इस महामारी से लड़ने में सबकी सहभागिता जरूरी है। सबकी भागीदारी से ही हम जीतेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn